wickkiey/tamil-wikipedia-chunked huggingface dataset:
# சுவாலைப் பரிசோதனை

ஒரு மாதிரிப் பொருளிலுள்ள மூலகங்களை அல்லது உலோக அயன்களைக் கண்டறிவதற்கான ஒரு இரசாயனப் பரிசோதனையே **சுவாலைப் பரிசோதனை** எனப்படும். இதன் போது மூலகம் அல்லது சேர்வையின் சிறிதளவு மாதிரி அதிக வெப்பமுடைய நீலச் சுவாலைக்கு மேல் பிடிக்கப்படும். இதன் போது மாதிரியிலுள்ள மூலகத்துக்குரிய தனித்துவமான நிறம் கிடைக்கும். இது பொதுவாக உலோகங்களுக்கு நன்றாக வேலை செய்யும். பொதுவாக சுவாலைப் பரிசோதனையின் போது ஆய்வுகூடங்களில் பன்சன் சுடரடுப்பு பயன்படுத்தப்படும்.
மூலகத்தின் சுவாலைப் பரிசோதனையின் போது பெறப்படும் ஒளியைக் கோணலாக்கிப் பெறப்படும் நிறமாலை அம்மூலகத்தின் காலல் நிறமாலையை ஒத்திருக்கும். சுவாலைப் பரிசோதனையின் போது அணுக்கள் தனித்தனியாக்கப்பட்டு அருட்டப்படுகின்றன. அணுக்களிலுள்ள இலத்திரன்கள் சக்தியை உள்வாங்கி உயர்சக்திப் படிக்குச் சென்று மீண்டும் தாழ் சக்திப் படிக்குச் செல்லும் போது குறித்த அதிர்வெண்ணுடைய மின்காந்த அலைகளை வெளியிடுகின்றன. இவற்றில் கட்புலனுக்குரியவை நிறங்களாக எம் கண்களுக்குத் தென்படுகின்றன. இதன் போது வெளிவரும் ஒளியின் அதிர்வெண்கள் ஒவ்வொரு மூலகத்துக்கும் தனித்துவமானவையாக உள்ளன.
எனவே வெளிவரும் ஒளியின் நிறத்தைக் கொண்டு மூலகத்தைக் கண்டறிய முடியும்.
சுவாலைப் பரிசோதனையின் போது வெளியிடப்படும் நிறம் சிவப்பெனில் சக்தி மாற்றம் குறைவாகும், ஊதா நிறமெனில் சக்தி மாற்றம் அதிகமாகும்.
# சுவாலைப் பரிசோதனை

## சில மூலகங்களின், அயன்களின் சுவாலைப் பரிசோதனை நிறங்கள்

| As | ஆர்செனிக் | நீலம் |  |
| --- | --- | --- | --- |
| B | போரான் | பிரகாசமான பச்சை நிறம் |  |
| Ba | பேரியம் | வெளிர் பச்சை நிறம் |  |
| Ca | கல்சியம் | செங்கட்டிச் சிவப்பு |  |
| Cs | சீசியம் | நீல-ஊதா நிறம் |  |
| Cu(I) | செம்பு(I) (Cu<sup>+</sup>) | நீலப்பச்சை நிறம் |  |
| Cu(II) | செம்பு(II) (சேர்வையில் ஹேலைட்டு இல்லாத போது) | Green |  |
| Cu(II) | செம்பு(II) (ஹேலைடு) (Cu<sup>2+</sup>) | நீலப் பச்சை |  |
| Fe | இரும்பு | தங்க நிறம் |  |
| In | இன்டியம் | நீலம் |  |
| K | பொட்டாசியம் | வெளிர் ஊதா |  |
| Li | இலித்தியம் | சிவப்பு |  |
| Mn (II) | மங்கனீசு (II) | மஞ்சட்பச்சை |  |
| Mo | மொலிப்டினம் | மஞ்சட்பச்சை |  |
| Na | சோடியம் | மஞ்சள் |  |
| P | பொசுபரசு | வெளிர் நீலப்பச்சை நிறம் |  |
| Pb | ஈயம் | வெளிர் நீலம்/ வெள்ளை |  |
| Ra | ரேடியம் | சிவப்பு |  |
| Rb | ருபிடியம் | ஊதாச் சிவப்பு நிறம் |  |
| Sb | அந்திமனி | வெளிர் பச்சை |  |
| Se | செலனியம் | நீலம் |  |
| Sr | ஸ்ரோன்டியம் | செந்நிறம் |  |
| Te | டெலூரியம் | வெளிர் பச்சை |  |
| Tl | தால்லியம் | பச்சை |  |
| Zn | துத்த நாகம் | நிறமற்றது/ வெளிர் நீலப்பச்சை | } |
# 16வது மக்களவை

பதினாறாவது மக்களவைக்கான உறுப்பினர்கள், 2014ஆம் ஆண்டில் பொது தேர்தலின்போது தேர்ந்தெடுக்கப்பட்டனர். இத்தேர்தலை இந்திய தேர்தல் ஆணையம் ஏப்ரல் 7, 2014 முதல் மே 12, 2014 வரை ஒன்பது கட்டங்களாக நடத்தியது. தேர்தல் முடிவுகள் மே 16, 2014 அன்று வெளியிடப்பட்டன.
# 16வது மக்களவை

## மக்களவை உறுப்பினர்கள்

பதினாறாவது மக்களவைக்கு தேசிய ஜனநாயகக் கூட்டணியிலிருந்து 336 உறுப்பினர்களும், தேர்தலுக்கு முன் ஆட்சியிலிருந்த ஐக்கிய முற்போக்குக் கூட்டணியிலிருந்து 59 உறுப்பினர்களும் தேர்ந்தெடுக்கப்பட்டனர். அதிகபட்சமாக பாரதிய ஜனதா கட்சியிலிருந்து 282 உறுப்பினர்களும், காங்கிரஸ் கட்சியில் இருந்து 44 உறுப்பினர்களும், அண்ணா திராவிட முன்னேற்றக் கழகத்திலிருந்து 37 உறுப்பினர்களும் தேர்ந்தெடுக்கப்பட்டனர்.  
ஆட்சி அமைக்கத் தேவையான 272 இடங்களுக்கும் அதிகமாக வெற்றி பெற்ற பாரதிய ஜனதா கட்சி, தனிப்பெரும்பான்மையுடன் ஆட்சி அமைத்தது. அக்கட்சியிலிருந்து பிரதமர் வேட்பாளராக அறிவிக்கப்பட்டிருந்த நரேந்திர மோடி இந்திய நாட்டின் பதினைந்தாவது பிரதமராகத் தேர்வு செய்யப்பட்டார்.
# 16வது மக்களவை

## இவற்றையும் காண்க

- 2014 இந்தியாவின் மத்திய அமைச்சரவை
# ஹரிநாராயணன்

**ஹரிநாராயணன்** இணையத்திலும், அச்சு ஊடகங்களிலும் **பத்மஹரி** என்ற பெயரில் எழுதிக்கொண்டிருக்கும் எழுத்தாளர் ஆவார்.
# ஹரிநாராயணன்

## இளைமைக்காலம் கல்வியறிவு

இவர் 1980 டிசம்பர் 25ல் ஜானகிராமன், பத்மாவதி தம்பதியருக்கு மகனாக கடலூர் மாவட்டத்திலுள்ள மேலிருப்பு கிராமத்தில் பிறந்தார். வாய் புற்றுநோய் முதுநிலை ஆய்வாளராக பணியாற்றும் இவர், அறிவியல் மற்றும் கல்வித்துறையில் இளங்கலை பட்டம், உயிர்தொழில்நுட்பவியலில் முதுகலை பட்டம் ஆகியவற்றோடு மருத்துவத்துறையில் முனைவர் பட்டமும் பெற்றுள்ளார்.
# கொள்வனவு தீர்மானமெடுத்தல் படிமுறை

கொள்வனவு தீர்மானமெடுத்தல் படிமுறை (buying decision process) என்பது வாடிக்கையாளர் ஒருவர் பொருட்கொள்வனவு ஒன்றின்பொழுதான நடத்தை செயன்முறையினை விவரிப்பதாகும்  
இவை 5 படிமுறையினூடாக செயன்முறை இடம்பெறும் அவையாவன,  
1 தேவை ஏற்படல் - Problem/Need recognition  
2 தகவல் சேகரித்தல்/தேடுதல் - Information search  
3 பதிலீட்டு பொருட்கள் பற்றிய மதிப்பீடு/ஆராய்வு - Evaluation of alternatives  
4 கொள்வனவு தீர்மானம் - Purchase decision  
5 கொள்வனவுக்கு பிந்திய நடத்தை - Post-purchase behavior
# டோன் ஒப் த பிளனட் ஒப் தி ஏப்ஸ்

**டவ்ன் ஓப் த ப்ளனேட் ஓப் த அபேஸ்** இது 2014ஆம் ஆண்டு வெளியான அமெரிக்க நாட்டு ஆங்கில அறிபுனைத் திரைப்படம். இந்த திரைப்படத்தை மாட் ரீவ்ஸ் இயக்க ஆன்டீ சேர்கிஸ், கேரி ஓல்ட்மன், ஜேசன் கிளார்க், கொடி ஸ்மித்-மக்ஃபீ, கேரி ருஸ்ஸல் மற்றும் ஜூடி க்ரீயர் நடித்துள்ளார்கள்.
# டோன் ஒப் த பிளனட் ஒப் தி ஏப்ஸ்

## நடிகர்கள்

- ஆன்டீ சேர்கிஸ்
- கேரி ஓல்ட்மன்
- ஜேசன் கிளார்க்
- கொடி ஸ்மித்-மக்ஃபீ
- கேரி ருஸ்ஸல்
- ஜூடி க்ரீயர்
# விக்கிப்பீடியா:Statistics/weekly/20-Apr-2014
# விக்கிப்பீடியா:முதற்பக்கக் கட்டுரைகள்/ஏப்பிரல் 21, 2014

**ஆப்கான் சோவியத் போர்** (திசம்பர் 1979 - பெப்ரவரி 1989) என்பது சோவியத் ஒன்றியத்தின் உதவி பெற்ற ஆப்கானிஸ்தான் இடது சாரி அரசுக்கும், அமெரிக்க உதவி பெற்ற முகாசிதீன் எனப்படும் ஆப்கானிய கிளர்ச்சியாளர்கள் குழுவுக்கும் இடையே ஒன்பது ஆண்டுகள் தொடர்ந்து நடைபெற்ற போர் ஆகும். இது சோவியத் ஒன்றியம் மற்றும் அமெரிக்க அரசுக்கு இடையிலான பனிபோரின் ஒரு பகுதியாவும் கொள்ளப்படுவதுன்டு. முன்னதாக 1978ல் ஏற்பட்ட சவூர் புரட்சியின் முடிவில் அங்கு ஆப்கானித்தான் சனநாயக குடியரசு அமைக்கப்பட்டது. இந்த அரசின் இடது சாரி கொள்கை மற்றும் சோவியத் ஒன்றியத்துடனான நெருங்கிய உறவின் காரனமாக, தீவிர அடிப்படைவாத இசுலாமிய குழுவான முகாசிதீகளுக்கு அமெரிக்க அரசு ஆதரவளிக்கத் தொடங்கியது. **மேலும்...**
<hr>  
**நத்தை குத்தி நாரை** (*Anastomus oscitans*) நீர்நிலைகளைச் சார்ந்திருக்கும் நாரைக் குடும்பத்தைச் சேர்ந்த ஒரு பெரிய பறவையினமாகும். இந்த தனிச்சிறப்புள்ள பறவையினம் இந்திய துணைக்கண்டத்திலும், தென்கிழக்கு ஆசியாவிலும் பரவலாக காணப்பெறுகின்றன. தன் இடத்தில் தங்கும் பறவையெனினும் சிறு தூரம் வரை உணவு கிடைக்கும் இடங்களுக்கு பயணிப்பதும் உண்டு. இவை சற்றே சாம்பல் கலந்த வெள்ளை நிறமும் பளபளக்கும் கருமை நிற சிறகும் வாலும் கொண்டிருக்க, கருத்த உடல் பகுதிகள் ஒருவகை பச்சை வண்ணம் அல்லது ஊதா போன்ற நிறத்தில் உலோகப்பளப்பளப்பை காண்பிக்கின்றன. புதிதாய் பிறந்த குஞ்சுகளிலும், இளம் பறவைகளிலும் இவ்வாறான துளை காண இயலாது, எனினும் வண்ணங்கள் பெற்றோரைப் போன்றே இருக்கும். இவ்வகையான துவாரத்தினால் இவை தன் முக்கிய இரையான நத்தைகளை வெகு இலாவகமாக வாயாளுகின்றன என்பதனாலேயே, இவ்வினத்திற்கு இப்பெயர் வரக்காரணம். **மேலும்...**
# விக்கிப்பீடியா:உங்களுக்குத் தெரியுமா/ஏப்ரல் 21, 2014

- **காலிஸ்தான் இயக்கம்** (படம்) சீக்கிய மதம் சார்ந்த தேசியத்தை வலியுறுத்தும், காலிஸ்தான் என்ற பெயரில் இந்தியாவின் பஞ்சாப் மற்றும் பாகிஸ்தானின் பஞ்சாப் ஆகிய சீக்கியர்கள் அதிகம் வசிக்கும் மாகாணங்களை இணைத்து தனிநாடு வேண்டும் என்ற நோக்கத்தையும் கொண்ட ஓர் இயக்கம் ஆகும்.
- எந்த ஐரோப்பிய, குடியேற்றவாத, கிறித்தவ அரனைச் கொண்ட நாடுகள் அமெரிக்க நிலப்பரப்புக்களைக் "கண்டுபிடித்தனவோ", அவற்றுக்கே அந்த நிலங்கள் அல்லது நாடுகள் சொந்தம் என்று நிலைநாட்டுகின்ற **கண்டுபிடிப்புச் சித்தாந்தம்** (Discovery doctrine), இன்றும் ஐக்கிய அமெரிக்க உச்ச நீதிமன்றத்தினால் முன்னிறுத்தப்படும் ஒர் அனைத்துலகச் சட்டக் கருத்துரு ஆகும்.
- **பெரிப்ளசு** என்ற கிரேக்க கடல் வழிப்பயண நூலில், தமிழகம், முசிறி, தொண்டி, நறவு, பந்தர், கொற்கை, எயிற்பட்டினம், பாண்டியர், சேரர், சோழ-மண்டலம் முதலான பெயர்களும் அவற்றைப் பற்றிய குறிப்புகளும் உள்ளன.
- **செவ்வாய் அறிவியல் ஆய்வுக்கூடம்** (*Mars Science Laboratory*, MSL) என்பது செவ்வாய்க் கோளில் தரையிறங்கி அதன் மேற்பரப்பை ஆராயவென ஐக்கிய அமெரிக்காவின் நாசா விண்வெளி ஆய்வு நிறுவனம் அனுப்பிய ஒரு விண்வெளித் தரையுளவித் திட்டம் ஆகும்
# ஞாயிறு (கதை)

ஞாயிறு பற்றிய கதை ஒன்று பண்டைக்காலத்தில் நிலவிவந்ததைப் புறநானூற்றுப் பாடல் ஒன்று குறிப்பிடுகிறது. மாறோக்கத்து நப்பசலையார் என்னும் புலவர் இதனைக் குறிப்பிடுகிறார்.  
பிறரை வருத்தும் பாங்குடைய அவுணர் கூட்டம் ஒளி தரும் ஞாயிற்றை எடுத்துக்கொண்டு போய் ஒளித்து வைத்துக்கொண்டதாம். அதனால் உலகில் இருள் சூழ்ந்துகொண்டதாம். ஒளி இன்மையால் மக்கள் துன்புற்றார்களாம். இந்தத் துன்பத்தைப் போக்க இருள்நிற உருவம் கொண்ட திருமால் அவுணர் ஒளித்து வைத்திருந்த அந்த ஞாயிற்றை எடுத்துக்கொண்டுவந்து உலகுக்கு ஒளியாக வைத்தானாம்.
# அவுரங்காபாத் மக்களவைத் தொகுதி (பீகார்)

::அவுரங்காபாத் மக்களவைத் தொகுதி (மகாராட்டிரம்) உடன் குழப்பிக் கொள்ளாதீர்.
**அவுரங்காபாத் மக்களவைத் தொகுதி** இந்திய மக்களவைத் தொகுதியாகும். இது பீகாரின் 40 மக்களவைத் தொகுதிகளில் ஒன்று.
# அவுரங்காபாத் மக்களவைத் தொகுதி (பீகார்)

## சட்டசபைத் தொகுதிகள்

- குடும்பா (222)
- அவுரங்காபாத் (223)
- ரபீகஞ்சு (224)
- குருவா (225)
- இமாம்கஞ்சு (227)
- டிகாரி (231)
# அவுரங்காபாத் மக்களவைத் தொகுதி (பீகார்)

## நாடாளுமன்ற உறுப்பினர்கள்

- 2014: சுஷில் குமார் சிங் (பாரதிய ஜனதா கட்சி)
# பேகூசராய் மக்களவைத் தொகுதி

**பேகூசராய் மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.
# பேகூசராய் மக்களவைத் தொகுதி

## சட்டசபைத் தொகுதிகள்

- செரியா பரியார்பூர்
- பச்வரா
- தெக்ரா
- மதிகனி
- சாகேப்பூர் கமல்
- கேகூசராய்
- பக்ரி
# பேகூசராய் மக்களவைத் தொகுதி

## நாடாளுமன்ற உறுப்பினர்கள்

- 2009, மொனாசீர் ஹசன், ஜனதா தளம்
# பக்ஸர் மக்களவைத் தொகுதி

 **பக்ஸர் மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.
# பக்ஸர் மக்களவைத் தொகுதி

## சட்டசபைத் தொகுதிகள்

- பிரம்மபூர்
- பக்ஸர்
- தும்ரான்
- ராஜ்பூர்
- தினாரா
- ராம்கார்
# பக்ஸர் மக்களவைத் தொகுதி

## நாடாளுமன்ற உறுப்பினர்கள்

2009, ஜகதா நந்து சிங், ராஷ்டிரிய ஜனதா தளம்
# தர்பங்கா மக்களவைத் தொகுதி

**தர்பங்கா மக்களவைத் தொகுதி**, இந்திய மக்களவைத் தொகுதியாகும். பீகாரில் உள்ள 40 மக்களவைத் தொகுதிகளில் ஒன்று.
# தர்பங்கா மக்களவைத் தொகுதி

## சட்டசபைத் தொகுதிகள்

- கௌரா பௌராம் (கவுரா பவுராம்) (79)
- பேனிபூர் (80)
- அலிநகர் (81)
- தர்பங்கா ஊரகம் (82)
- தர்பங்கா (83)
- பகதூர்பூர் (85)
# தர்பங்கா மக்களவைத் தொகுதி

## நாடாளுமன்ற உறுப்பினர்கள்

- 2009: கீர்த்தி ஆசாத் (பாரதிய ஜனதா கட்சி)
- 2014: கீர்த்தி ஆசாத் (பாரதிய ஜனதா கட்சி)
# கயா மக்களவைத் தொகுதி

**கயா மக்களவைத் தொகுதி**, பீகாரின் 40 மக்களவைத் தொகுதிகளில் ஒன்று.
# கயா மக்களவைத் தொகுதி

## சட்டசபைத் தொகுதிகள்

- சேர்கதி
- பரசட்டி
- போத் கயா
- கயா நகரம்
- பெலாகஞ்சு
- வசீர்கஞ்சு
# கயா மக்களவைத் தொகுதி

## நாடாளுமன்ற உறுப்பினர்கள்

2009, ஹரி மஞ்சி, பாரதிய ஜனத கட்சி
# ஹாஜீபூர் மக்களவைத் தொகுதி

ஹாஜிபூர் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.
# ஹாஜீபூர் மக்களவைத் தொகுதி

## சட்டசபைத் தொகுதிகள்

இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
- ஹாஜிபூர்
- லால்கஞ்சு
- மகுவா
- ராஜா பகார்
- ரகோபூர்
- மனார்
# ஹாஜீபூர் மக்களவைத் தொகுதி

## நாடாளுமன்ற உறுப்பினர்கள்

இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.
2009, ராம் சுந்தர் தாஸ், ஜனதா தளம்
# ஜஹானாபாத் மக்களவைத் தொகுதி

ஜகானாபாத் மக்களவைத் தொகுதி, பீகாரின் 40 மக்களவைத் தொகுதிகளில் ஒன்று.
# ஜஹானாபாத் மக்களவைத் தொகுதி

## சட்டசபைத் தொகுதிகள்

இந்த மக்களவைத் தொகுதிக்கு உட்பட்ட சட்டசபைத் தொகுதிகள் கீழே தரப்பட்டுள்ளன.
- அர்வால்
- குர்தா
- ஜஹானாபாத்
- கோசி
- மக்தும்பூர்
- அத்ரி
# ஜஹானாபாத் மக்களவைத் தொகுதி

## நாடாளுமன்ற உறுப்பினர்கள்

இந்த தொகுதியில் இருந்து மக்களவைக்கான ஒரு உறுப்பினர் தேர்ந்தெடுக்கப்படுவார்.
- 2009, ராம் சுந்தர் தாஸ், ஜனதா தளம்
# கோலார் மக்களவைத் தொகுதி

**கோலார் மக்களவைத் தொகுதி**, கர்நாடகாவின் 28 மக்களவைத் தொகுதிகளில் ஒன்றாகும். இது பிற்படுத்தப்பட்ட வகுப்பினருக்கு ஒதுக்கப்பட்டுள்ளது.
# கோலார் மக்களவைத் தொகுதி

## சட்டமன்றத் தொகுதிகள்

இந்த மக்களவைத் தொகுதியில் 8 சட்டமன்றத் தொகுதிகள் உள்ளன.  
| எண் | பெயர் |  |  |  |  |
| --- | --- | --- | --- | --- | --- |
| சிக்கபள்ளாப்புரா | 142 | சிட்லகட்டா | பொது | மதச்சார்பற்ற ஜனதா தளம் | பி. என். ரவி குமார் |
| 143 | சிந்தாமணி | பொது | இந்திய தேசிய காங்கிரஸ் | எம். சி. சுதாகர் |  |
| கோலார் | 144 | சீனிவாசபுரா | பொது | மதச்சார்பற்ற ஜனதா தளம் | ஜி. கே. வெங்கடசிவ ரெட்டி |
| 145 | முளபாகலு | பட்டியல் சாதியினர் | மதச்சார்பற்ற ஜனதா தளம் | சம்ருத்தி வி. மஞ்சுநாத் |  |
| 146 | கோலார் தங்க வயல் | பட்டியல் சாதியினர் | இந்திய தேசிய காங்கிரஸ் | எம். ரூபகலா |  |
| 147 | பங்காரப்பேட்டை | பட்டியல் சாதியினர் | இந்திய தேசிய காங்கிரஸ் | எஸ். என். கே. எம். நாராயணசுவாமி |  |
| 148 | கோலார் | பொது | இந்திய தேசிய காங்கிரஸ் | கொத்தூரு ஜி. மஞ்சுநாதா |  |
| 149 | மாலூரு | பொது | இந்திய தேசிய காங்கிரஸ் | கே. ஒய். நஞ்சேகவுடா | } |
# கோலார் மக்களவைத் தொகுதி

## நாடாளுமன்ற உறுப்பினர்கள்

- 1991: கே. எச். முனியப்பா, இந்திய தேசிய காங்கிரசு
- 1996: கே. எச். முனியப்பா, இந்திய தேசிய காங்கிரசு
- 1998: கே. எச். முனியப்பா, இந்திய தேசிய காங்கிரசு
- 1999: கே. எச். முனியப்பா, இந்திய தேசிய காங்கிரசு
- 2004: கே. எச். முனியப்பா, இந்திய தேசிய காங்கிரசு
- 2009: கே. எச். முனியப்பா, இந்திய தேசிய காங்கிரசு
# இசுலாத்தின் ஐந்து தூண்கள்

**இசுலாத்தின் ஐந்து தூண்கள்** (Five Pillars of Islam) (**' ) என்பது **இசுலாமிய மார்க்கக் கடமைகள்''' ஐந்தைக் குறிக்கும். அவை கலிமா, தொழுகை, நோன்பு, ஜகாத், ஹஜ்ஜு என்பன ஆகும்.
# இசுலாத்தின் ஐந்து தூண்கள்

## கலிமா

கலிமா என்பது அல்லாஹ் தவிர வேறு இறைவன் இல்லை என்பதும் முஹம்மது நபி இறைவனின் தூதராக இருக்கிறார்கள் என்பதை நம்புவதாகும். இதை ஒருவர் நம்பி சாட்சி பகர்ந்தால் மட்டுமே முஸ்லீம் ஆவார்.
# இசுலாத்தின் ஐந்து தூண்கள்

## தொழுகை

தொழுகை என்பது முஸ்லிம்களின் ஐந்து மதக் கடமைகளுள் ஒன்றாகும். வயதுவந்த எல்லா முஸ்லிம்களும் தினமும் ஐந்து வேளை அல்லாஹ்வைத் தொழ வேண்டும். மனநோயாளிகளுக்கும், சிறுவர்களுக்கும், மாதவிடாய் நிலையில் உள்ள பெண்களுக்கும் மட்டுமே தொழுகை கடமை இல்லை. பிரயாணங்களில் இருக்கும் நபர்களுக்கு இரண்டு தொழுகைகளைச் சேர்த்து தொழுவதற்கும் குறைத்து தொழுவதற்கும் இசுலாம் அனுமதி வழங்குகிறது.
# இசுலாத்தின் ஐந்து தூண்கள்

## நோன்பு

நோன்பு (Sawm, அரபு மொழி: صوم) என்பது இசுலாமிய நாட்காட்டியின் ஒன்பதாவது மாதமான ரமலான் மாதம் முழுவதும் இசுலாமியர்களால் நோற்கப்படுவது ஆகும். இந்நாட்களில் நோன்பு அனுசரிப்பவர்கள் அதிகாலை சூரியன் உதயமாவதற்கு முன் முதல் மாலையில் சூரியின் மறையும் வரையில், உண்ணாமல், நீரருந்தாமல், புகைக்காமல், மற்றும் வேறு தீய பழக்கங்களில் ஈடுபடாமல் தங்கள் உடலையும் உள்ளத்தையும் தீமைகளின் பால் செலுத்தாமல் இருப்பதாகும்.
நோன்பை பற்றி குரான் இவ்வாறு கூறுகிறது.  
2:183. ஈமான் கொண்டோர்களே! உங்களுக்கு முன் இருந்தவர்கள் மீது நோன்பு விதிக்கப்பட்டிருந்தது போல் உங்கள் மீதும்(அது) விதிக்கப்பட்டுள்ளது; (அதன் மூலம்) நீங்கள் தூய்மையுடையோர் ஆகலாம்.
2:184 أَيَّامًا مَّعْدُودَاتٍ ۚ فَمَن كَانَ مِنكُم مَّرِيضًا أَوْ عَلَىٰ سَفَرٍ فَعِدَّةٌ مِّنْ أَيَّامٍ أُخَرَ ۚ وَعَلَى الَّذِينَ يُطِيقُونَهُ فِدْيَةٌ طَعَامُ مِسْكِينٍ ۖ فَمَن تَطَوَّعَ خَيْرًا فَهُوَ خَيْرٌ لَّهُ ۚ وَأَن تَصُومُوا خَيْرٌ لَّكُمْ ۖ إِن كُنتُمْ تَعْلَمُونَ
# இசுலாத்தின் ஐந்து தூண்கள்

## சகாத்

சகாத் என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. ஜகாத் எட்டுக்கூட்டத்தாருக்கு கொடுக்கப்பட வேண்டும் என அல்குர்ஆன் கூறுகின்றது. ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கப்படுகிறது.
# இசுலாத்தின் ஐந்து தூண்கள்

## ஹஜ்ஜு

ஹஜ்ஜு (அரபி: حج Ḥaǧǧ "யாத்திரை") என்பது இசுலாமியர்களுக்கான புனித யாத்திரை ஆகும். உலகெங்கும் உள்ள இசுலாமியர்கள் தங்களுக்கு பொருளாதார சக்தியும், உடல் வலுவும் இருக்கும் பட்சத்தில் மக்காவிற்கு யாத்திரை மேற்கொள்வது ஹஜ்ஜு என்று அழைக்கப்படுகிறது. இது மனிதர்கள் அனைவரும் சமம் என்பதனையும் நிறத்தால், இனத்தால், மொழியால் யாரும் யாரைவிடவும் உயர்ந்தவரும் இல்லை; தாழ்ந்தவரும் இல்லை என்பதையும் இறைவனுக்கு அடிபணிதலையும் நிரூபிப்பதாகும். இது இசுலாமிய மாதங்களில் ஒன்றான துல் ஹஜ் மாதத்தின் 8 இல் இருந்து 10 வரை கடைபிடிக்கப்படுகிறது. இந்த யாத்திரை செய்ய வசதி இல்லாதோர்க்கு இது கடமை இல்லை.
# கலிமா

**கலிமா-ஷஹாதா** (அரபி: الشهادة aš-šahādah) என்பது சாட்சி பகர்தல் என்ற அர்த்தத்தைக் கொண்டதாகும். இது ஐந்து இசுலாமியக் கடமைகளுள் ஒன்று.
# கலிமா

## விளக்கம்

لَا إِلٰهَ إِلَّا الله مُحَمَّدٌ رَسُولُ الله
*லா இலாஹா இல்லல்லாஹ், முஹம்மது ரசூலுல்லாஹ்*  
இதன் பொருள்:
இது வணக்கத்திற்குரியவன் அல்லாஹ்வை தவிர வேறு (வணங்கப்படகூடியது) யாரும் இல்லை என்றும் முஹம்மது நபி அல்லாஹ்வின் தூதர் என்றும் சாட்சி பகர்வதாகும். இதனை உள்ளத்தில் நம்பி நாவினால் சாட்சி பகர்தலின் மூலமே ஒருவர் முஸ்லிமாக இறைவனின் இயற்கை மார்க்கத்திற்கு (இஸ்லாத்துக்கு) திரும்புகிறார்..  
அல்லாஹ்வுக்கு நிகராக வேறு எந்த உயிர் உள்ளவைகளையோ அல்லது உயிர் அற்றவைகளையோ இணை வைப்பதை விட்டு விலகி இருப்பதன் மூலம் இந்த கலிமாவின் ஏகத்துவம் பின்பற்றப்படுகிறது, இந்த கலிமாவின் மூலம் ஒருவர் இஸ்லாத்தை பின்பற்றும் முஸ்லிமாக கருதப்படுகிறார். இந்த கலிமாவின் மூலம் இனம், மொழி, நிறம். நாடு, தீண்டாமை, உயர்வு, தாழ்வு, என்ற அனைத்தும் நீங்கிவிடுகிறது. முஸ்லிம்கள் அனைவரும் மார்க்க அடிப்படையில் சகோதரர்கள் என்று ஆகிவிடுகிறார்கள். தொழுகை, ஹஜ். போன்ற வணக்கவழிபாடுகளில் கண்கூடாக இந்த சகோதரத்துவத்தை காணலாம் இது இந்த கலிமாவின் மகிமையாகும்.  
உலகில் வணங்கப்படும் அனைத்தையும் விட்டு விலகி அல்லாஹ் ஒருவனை மட்டும் வணங்குவேன் என்ற உறுதிப்பிரமாணம்தான் இந்த கலிமா என்றும் விளங்கலாம்.  
لَا إِلٰهَ إِلَّا الله مُحَمَّدٌ رَسُولُ الله
*லா இலாஹா இல்லல்லாஹ், முஹம்மது ரசூலுல்லாஹ்*
# சகாத்

**சகாத்** என்ற வார்த்தைக்கு வளர்ச்சி அடைதல், தூய்மைப் படுத்துதல் போன்ற பல்வேறு அர்த்தங்கள் உண்டு. இது இசுலாமியர்களில் வசதி படைத்தோர் தங்கள் செல்வத்தில் 2.5 சதவிகிதம் ஏழைகளுக்கு கொடுப்பதாகும். இது ஏழை இசுலாமியர்களுக்கு கடமை இல்லை. சகாத்தை ஏழைகளுக்கும், கடன்பட்டோர்க்கும், தங்கள் தேவைகளை தாங்களே பூர்த்தி செய்ய முடியாதவர்களுக்கும் கொடுக்கபடுகிறது.
# சகாத்

## எழுத்து மூலாதாரங்கள்

சகாத் ஐப்பற்றி குர்ஆனிலும், ஹதீஸிலும் பேசப்படுகின்றது.
# சகாத்

## எழுத்து மூலாதாரங்கள்

### குர் ஆன்

குர் ஆனில் சகாத்தைப்பற்றி கிட்டத்தட்ட 30 வரிகளுக்கு மேல் காணப்படுகின்றது.
# சகாத்

## எழுத்து மூலாதாரங்கள்

### ஹதீஸ்

சகாத்தை பின்பற்றாதவர்களை ஹதீசும் எச்சரிக்கின்றது
# பிரிக் மேன்சன்ஸ்

**பிரிக் மேன்சன்ஸ்** இது 2014ம் ஆண்டு வெளியான கனடா மற்றும் பிரான்ஸ் நாட்டு அதிரடி திரைப்படம். இந்த திரைப்படத்தை **காமில் தேலமர்ரே** இயக்க, பால் வாக்கர், டேவிட் பெல்லி மற்றும் RZA நடித்துள்ளார்கள். இந்த திரைப்படம் 2004ம் ஆண்டு வெளியான பிரான்ஸ் நாட்டு **District 13** என்ற திரைப்படத்தின் மறுதயாரிப்பாகும். இது பால் வாக்கர் ரின் கடைசி திரைப்படமாகும். இந்த திரைப்படம் ஏப்ரல் 25, 2014 வெளியானது.
# பிரிக் மேன்சன்ஸ்

## நடிகர்கள்

- பால் வாக்கர்
- டேவிட் பெல்லி
# பிரிக் மேன்சன்ஸ்

## வெளியீடு

இந்த திரைப்படத்தின் முன்னோட்டக்காட்சி பிப்ரவரி 13, 2014ம் ஆண்டு வெளியானது மற்றும் இந்த திரைப்படம் ஏப்ரல் 25, 2014 வெளியாகவுள்ளது.
# அட்வன்சர் இன் சீக்ரெட் வேர்ல்டு

**அட்வன்சர் இன் சீக்ரெட் வேர்ல்டு** இது 2014ம் ஆண்டு வெளியான திரைப்படம். பல கோடி ஆண்டுகளுக்கு முன் அழியும் தருணத்தில் டைனோசர்களும், மனிதர்களும் வாழ்ந்த தீவு பற்றிய கதை.
# அட்வன்சர் இன் சீக்ரெட் வேர்ல்டு

## தமிழில்

தமிழில் ஏ.சீனிவாச மூர்த்தி வசனம் எழுதி உள்ளார். ஜி. கே. பிலிம்ஸ் வெளியிட்டது.
# ஷோபா

## வாழ்க்கைக் குறிப்பு

சோபா கே. பி. மேனன் என்பவருக்கும், பிரேமா மேனன் என்பவருக்கும் பிறந்தார். தாயார் 1950களில் மலையாளப் படங்களில் பிரபலமான நடிகையாக விளங்கியவர். சோபா 1966 ஆம் ஆண்டில் சந்திரபாபுவின் இயக்கத்தில் வெளியான தட்டுங்கள் திறக்கப்படும் என்ற தமிழ்த் திரைப்படத்தில் பேபி மகாலட்சுமி என்ற பெயரில் குழந்தை நடிகையாக அறிமுகமானார். 1967 இல் பி. வேணுவின் இயக்கத்தில் உத்யோகாஸ்தா என்ற மலையாளத் திரைப்படத்தில் பேபி ஷோபா என்ற பெயரில் நடித்தார். இத்திரைப்படம் பெரும் வெற்றி பெற்று சோபாவிற்கு சிறந்த குழந்தை நடிகை என்ற அங்கீகாரமும் கிடைத்தது. அதன் பின்னர் இவர் பல மலையாள, தமிழ்த் திரைப்படங்களில் நடித்துப் புகழ் பெற்றார். இயக்குநர் பாலு மகேந்திராவைத் திருமணம் புரிந்தார்.
# ஷோபா

## தற்கொலை

சோபா தனது 17வது அகவையில் தற்கொலை செய்து கொண்டார். இவரது தாயாரும் 1984 இல் தற்கொலை செய்து கொண்டார்.
# ஷோபா

## நடித்த தமிழ்த் திரைப்படங்கள்

- *தட்டுங்கள் திறக்கப்படும்* (1966) – குழந்தை நடிகை
- *அச்சாணி* (1978)
- *நிழல் நிஜமாகிறது* (1978)
- *ஒரு வீடு ஒரு உலகம்* (1978)
- *முள்ளும் மலரும்* (1978)
- *வீட்டுக்கு வீடு வாசப்படி* (1979)
- *ஒரு விடுகதை ஒரு தொடர்கதை* (1979)
- *ஏணிப் படிகள்* (1979)
- *பசி (1979)*
- *அழியாத கோலங்கள்* (1979)
- *அகல் விளக்கு* (1979)
- *சக்களத்தி* (1979)
- *வேலி தாண்டிய வெள்ளாடு* (1980)
- *மூடு பனி* (1980)
- *பொன்னகரம்* (1980)
- *சாமந்திப்பூ* (1980)
- *அன்புள்ள அத்தான்* (1981)
# ஷோபா

## விருதுகள்

;தேசிய திரைப்பட விருதுகள், இந்தியா
- 1979 – சிறந்த நடிகை (*பசி*)
# கியார்கி திமித்ரோவ்

**கியார்கி திமித்ரோவ் மிக்கைலோவ்** (*Georgi Dimitrov Mikhaylov*, , , *கியார்கி மிகைலொவிச் திமீத்ரொவ்*; சூன் 18, 1882 - சூலை 2, 1949) பல்கேரியாவின் பொதுவுடைமை அரசியல்வாதியாகவும் தொழிற்சங்கத் தலைவராகவும் விளங்கியவர். பல்கேரியப் பொதுவுடைமைக் கட்சியை அரும்பாடு பட்டு உருவாக்கி அதன் தலைவராக 1946 முதல் 1949 வரை இருந்தவர். லெனின் வழியில் தோன்றிய பொதுவுடைமைவாதி; பாசிசத்திற்கும் முதலாளியத்திற்கும் எதிராகப் போராடியவர்.  
முதல் உலகப் போரை அவர் எதிர்த்த காரணத்தால் திமிட்ரோவ் சிறையில் தள்ளப் பட்டார்
1933 பிப்பிரவரியில் நிகழ்ந்த ரிச்டாக் தீ விபத்தில் அவர் குற்றம் சுமத்தப் பட்டுக் கைதானார். இக்குற்றச்சாட்டு சோடனை செய்யப்பட்ட ஒன்று என்று மெய்ப்பிக்கப்பட்டதைத் தொடர்ந்து விடுதலையானார்.  
பொதுவுடைமைத் தலைவர் ஸ்டாலினின் நம்பிக்கைக்குப் பாத்திரமானார்.1934 முதல் 1943 வரை உலகப் பொதுவுடைமைக் கட்சியின் மூன்றாம் பேரவையை வழிநடத்திச் சென்றார்  
யூகோசுலேவிய நாட்டின் தலைவரான டிட்டோவுடன் நட்பு பாராட்டினார்.பல்கேரியா,யூகோசுலேவியா ஆகிய இரு நாடுகளும் இணக்கமாக இருந்தன.மாசிடோனியா என்னும் நாட்டைத் தம் பல்கேரியா நாட்டோடு இணைக்க டிமிட்ரோவ் விரும்பினார்.ஆனால் டிட்டோ இதற்கு உடன்படவில்லை.எனவே இருவரிடையே கருத்து வேறுபாடு ஏற்பட்டது.ஸ்டாலின் இரு நாட்டுத் தலைவர்களிடையே சமாதானம் ஏற்படுத்த முயன்றார்.ஆனால் அம்முயற்சியில் ஸ்டாலின் வெற்றியடையவில்லை.  
1949இல் டிமிட்ரோவ் காலமானார். அவர் இறந்த பின்னர் அவர் உடலை பதப்படுத்தி பாதுகாத்தனர்.ஆனால் கம்யூனிசம் அந்நாட்டில் வீழ்ச்சியுற்றதும் 1990 இல் அவரது உடலைப் புதைத்து விட்டனர்.
# கியார்கி திமித்ரோவ்

## மேற்கோள்

Georgi Dimitrov Reference Archive
# குரோம்காஸ்ட்

**குரோம்காசுட்** (ஆங்கிலம்:Chromecast) என்பது கூகுள் உருவாக்கிய ஒரு எண்ணியல் ஊடக இயக்கியாகும். இது 2.83 அங்குல (72 மிமீ) எச்டிஎம்ஐ மென்பொருள் பாதுகாப்பு வன்பூட்டு சாதனம் ஆகும், நேரடியாக இணையம் அல்லது ஒரு தொலைக்காட்சி உள்ளூர் பிணையத்தில் இருந்து ஒய்-ஃபை வழியாக அதை ஊடக ஓடை மூலம் ஒரு உயர் வரையறை ஒலிதம் அல்லது காணொளி உள்ளடக்கத்தை வகிக்கிறது.
# இந்திரயாணி விரைவுவண்டி

**இந்திரயாணி விரைவுவண்டி** (*Indrayani Express*) என்பது இந்திய ரயில்வேயினைச் சார்ந்த மும்பையிலிருந்து புனே சந்திப்பு வரை செல்லும் அதிவேக விரைவுத் தொடருந்து ஆகும். இதன் வண்டி எண் ௨௨௧೦௫/௨௨௧೦௬ (22105/22106). தினமும் செயல்படும் இந்த சேவையானது, புனே அருகில் ஓடும் இந்திரயாணி நதியின் பெயரால் இது “இந்திரயாணி விரைவுவண்டி” என அழைக்கப்படுகிறது.  
இந்த தொடருந்து முதலில் வண்டி எண் ௧௨೦௧ (1021) என மும்பை முதல் புனே வரையும் பின்பு வண்டி எண் ௧௨೦௨ (1022) என புனே முதல் மும்பை வரையும் ஓடியது. பின்பு விரைவு தொடருந்தாகத் தரம் உயர்த்தப்பட்டதிலிருந்து வண்டி எண் ௨௨௧೦௫ (22105) என மும்பை முதல் புனே சந்திப்பு வரையும் ௨௨௧೦௬ (22106) என புனே சந்திப்பு முதல் மும்பை வரையும் ஓடுகிறது.
# இந்திரயாணி விரைவுவண்டி

## பெட்டிகள்

இந்த தொடருந்தில் 2 குளிரூட்டப்பட்ட உட்கார்ந்து செல்லும் வசதிகொண்ட பெட்டிகளும், 8 பொதுவான இரண்டாம் வகுப்பு பெட்டிகளும், முன்பதிவு செய்யக்கூடிய அடையாள அட்டை பெற்றுள்ளவர்களுக்கான 2 பொதுவான இரண்டாம் வகுப்பு பெட்டிகளும், முன்பதிவு செய்யப்படாத 5 பொதுவான பெட்டிகளும் இணைக்கப்பட்டுள்ளன. தேவைகளைப் பொறுத்து இந்த தொடருந்தில் கூடுதல் பெட்டிகள் சேர்க்கப்படலாம் அல்லது நீக்கப்படலாம். இந்த விரைவுவண்டி, தனது பெட்டிகளை புனே சோலபூர் உள்ளூர் விரைவுவண்டியுடன் பகிர்ந்துள்ளது. இதன் இயக்கம் மத்திய ரயில்வேயின் கட்டுப்பாட்டில் உள்ளது.
# இந்திரயாணி விரைவுவண்டி

## சேவைகள்

இந்திரயாணி தொடருந்து முதன்முதலில் 27 ஏப்ரல் 1988-ல் அறிமுகப்படுத்தப்பட்டது. வண்டி எண் 22105 ஆனது மணிக்கு 55.38 கி.மீ. வேகத்தில் 192 கி.மீ. தூரத்தினை 3 மணி 28 நிமிடங்களிலும், வண்டி எண் 2216 ஆனது மணிக்கு 57.60 கி.மீ. வேகத்தில் 3 மணி 20 நிமிடங்களில் மொத்த தூரமான 192 கி.மீ. கடக்கிறது.
# இந்திரயாணி விரைவுவண்டி

## இயக்கம்

இந்த தொடருந்து பயணப்பாதை முழுவதும் மின்சாரவழித்தடத்தில் உள்ளது.
# இந்திரயாணி விரைவுவண்டி

## பயணக்கால அட்டவணை

புனே சந்திப்பிற்காக மும்பையிலிருந்து செல்லும் ஆறு ரயில்களில் இந்திரயாணி தொடருந்து முதலில் செல்லும் ரயில் ஆகும். மேலும் புனே சந்திப்பிலிருந்து திரும்பும் ரயில் வரிசையில் இது கடைசியாக மும்பைக்குத் திரும்புகிறது.
வண்டி எண் 22105 மும்பை தொடருந்து தினமும் இந்திய நேரப்படி 05.40க்கு புறப்பட்டு 09.08க்கு புனே சந்திப்பினை அடைகிறது. இதேபோல் மறுமார்க்கத்தில் புனே சந்திப்பிலிருந்து வண்டி எண் 22106 இந்திரயாணி விரைவுவண்டி 18.35க்கு புறப்பட்டு மும்பையினை 21.55க்கு அடைகிறது.  
| எண் | நிலையத்தின் பெயர் (குறியீடு) | வருகை | புறப்பாடு | நிறுத்தும் நேரம்
(நிமிடங்கள்) | பயணித்த தூரம்
(கி.மீ) | நாள் | பாதை |
| --- | --- | --- | --- | --- | --- | --- | --- |
| 1 | மும்பை(CSTM) | ஆரம்பம் | 05:40 | 0 | 0 | 1 | 1 |
| 2 | தாதர்(DR) | 05:51 | 05:53 | 2 | 9 | 1 | 1 |
| 3 | தானே(TNA) | 06:14 | 06:16 | 2 | 34 | 1 | 1 |
| 4 | கல்யாண் சந்திப்பு (KYN) | 06:33 | 06:35 | 2 | 54 | 1 | 1 |
| 5 | கர்ஜத்(KJT) | 07:13 | 07:15 | 2 | 100 | 1 | 1 |
| 6 | லோணவளா(LNL) | 07:58 | 08:00 | 2 | 128 | 1 | 1 |
| 7 | சிவாஜி நகர் (SVJR) | 08:50 | 08:52 | 2 | 190 | 1 | 1 |
| 8 | புனே சந்திப்பு(PUNE) | 09:08 | முடிவு | 0 | 192 | 1 | 1 |
| ௧ | புனே சந்திப்பு (PUNE) | ஆரம்பம் | 18:35 | 0 | 0 | 1 | 1 |
| ௨ | லோணவளா(LNL) | 19:23 | 19:25 | 2 | 64 | 1 | 1 |
| ௩ | கர்ஜத்(KJT) | 20:08 | 20:10 | 2 | 92 | 1 | 1 |
| ௪ | கல்யாண் சந்திப்பு(KYN) | 20:50 | 20:52 | 2 | 139 | 1 | 1 |
| ௫ | தானே(TNA) | 21:08 | 21:10 | 2 | 159 | 1 | 1 |
| ௬ | தாதர்(DR) | 21:33 | 21:35 | 2 | 183 | 1 | 1 |
| ௭ | மும்பை(CSTM) | 21:55 | முடிவு | 2 | 192 | 1 | 1 |
| 1 | 1 | } |  |  |  |  |  |
# இந்திரயாணி விரைவுவண்டி

## குறிப்பிடும்படியான சம்பவங்கள்

திசம்பர் 1, 1994 இரவில் தக்கூர்வாடி அருகில் தீப்பிடித்ததன் காரணமாக இந்திரயாணி விரைவுவண்டியின் நிறுத்தும் கருவிகளில் பழுது ஏற்பட்டது. இந்த சம்பவம் கர்ஜத் மற்றும் லோணாவ்ளா மலைப்பாதையில் ஏற்பட்டது. இதனால் தொடருந்து சமவெளிப் பகுதியில் நிறுத்தப்படும் வரை மணிக்கு 100 கி.மீ வேகத்திற்கு மேல் சென்றது. இதற்கான தெளிவான காரணங்கள் இன்று வரை கண்டுபிடிக்கப்படவில்லை.
# பதுகேஷ்வர் தத்

**பதுகேஷ்வர் தத்** (Batukeshwar Dutt, நவம்பர் 18,1910 - ஜூலை 20,1965) 1900 ஆண்டுகளின் தொடக்கத்தில் வாழ்ந்த இந்திய விடுதலைப் போராட்ட வீரர் ஆவார். இவர் ஏப்ரல் 8, 1929 இல் பகத் சிங்குடன் இணைந்து தில்லியில் வெடிகுண்டு வீசிய நிகழ்வின் மூலம் பரவலாக அறியப்பட்டார். பின்னர் அச்செயலுக்காக அவர் கைது செய்யப்பட்டு சிறையில் அடைக்கப்பட்டார். இவர் இந்துஸ்த்தான் சோசலிசக் குடியரசு அமைப்பின் உறுப்பினராக இருந்தார். சிறையிலிருந்து விடுதலையான பின்னர் இவர் காந்தியின் வெள்ளையனே வெளியேறு இயக்கத்திலும் பங்குகொண்டு சிறைக்குச் சென்றார்.
# ஷோம்பென் மக்கள்

**ஷோம்பென்** அல்லது **ஷாம் பென்** (Shompen people) என்றால் இந்திய யூனியன் பிரதேசமான அந்தமான் நிகோபார் தீவுக்கூட்டங்களில் கிரேட் நிக்கோபார் தீவு, அந்தமான் மற்றும் நிக்கோபார் தீவுகளின் உள் காட்டுப் பகுதியில் மறைந்து வாழும் பழங்குடி இன மக்கள் ஆகும்., **ஷோம்பென்** மக்கள் இந்திய அரசால் மலைவாழ் பழங்குடியினர் என்று சான்று அளிக்கப்பட்டுள்ளார்கள்.
# ஷோம்பென் மக்கள்

## ஷோம்பென் மொழி

ஷோம்பென் மக்கள் பேசும் மொழியானது அடிப்படையில் தென்கிழக்கு ஆசியாவில் பேசும் மொழிகள் என்ற குடுபம்பத்தைச் சேர்ந்தது என்று அறியப்படுகிறது. பொதுவாக இந்தியா, வியட்னாம் போன்று 168 மொழிகள் இவ்வகையில் உலகில் உள்ளதாக எனோலாக் என்னும் நிறுவனம் கணக்கிட்டுள்ளது. இதில் வியட்னாமிய மொழி, குமேர் மொழி, மோன் மொழி போன்றவை மட்டுமே எழுத்துவடிவில் உள்ளது.
# ஷோம்பென் மக்கள்

## சமூகம்

ஷோம்பென் மக்கள் பொதுவாக காட்டு வாழ்க்கையே வாழ்ந்து அதன்மூலம் கிடைக்கும் பொருள்கள் கொண்டு வாழ்ந்து வருகிறார்கள். 1980ம் ஆண்டுகளில் இவர்கள் 2 தீவுகளிலும் சேர்ந்து 22 தனி நபர்களாகவும், 10 குழுக்களாகவும் வாழ்ந்து வருகிறார்கள். இவர்கள் கற்காலம் தொட்டு வாழ்ந்துவரும் பழங்குடிகள் என்று அறியப்படுகிறார்கள். 2011ம் ஆண்டு மக்கள் தொகைக்கணக்கெடுப்பின் படி இவர்களில் எண்ணிக்கை 229 என்று அறியப்படுகிறது. முதன் முறையாக இந்த மக்கள் 2014ம் ஆண்டிற்கான மக்களவைத் தேர்தலில் வாக்களித்துள்ளார்கள்.  
2004ம் ஆண்டு ஏற்பட்ட சுனாமியால் காட்டுப்பகுதியில் வாழ்ந்து வந்த இந்த மக்கள் பலரும் இறந்து விட்டதாக அறியப்படுகிறது.
# குமாரதாரா ஆறு

**குமாரதாரா ஆறு** (Kumaradhara River) இந்தியாவின் கர்நாடகம் மாநிலத்தில் ஓடும் ஆறு ஆகும். இந்த ஆறானது நேத்ராவதி ஆறுடன் *உப்பினன்காடி* எனும் இடத்தில் இணைகிறது. பின்னர் இந்த ஆறானது அரபிக் கடலில் கலக்கிறது. இந்த இரு ஆறுகளும் இணையும் இடம் உள்ளூர் மக்களுக்கு சிறப்பான ஒன்றாகும். இதை சங்கம் என்று அழைக்கின்றனர். இந்த ஆற்றங்கரையில் அமைந்துள்ள குக்கி சுப்ரமண்ய கோயிலின் கடவுளான *சுப்ரமண்யரைத்* தரிசிக்க மக்கள் இந்த ஆற்றில் புனித நீராடிச் செல்லும் வழக்கம் உள்ளது. இந்த ஆற்றின் அமைவிடம் ஆகும்.
# வேலுடையான்பட்டு சிவசுப்பிரமணியர் கோயில்

**வேலுடையான்பட்டு சிவசுப்பிரமணியர் கோயில்** என்பது தமிழ்நாடு, கடலூர் மாவட்டம், பண்ருட்டி வட்டம், நெய்வேலி நகரியத்தில் வேலுடையான்பட்டு என்ற கிராமத்தில் அமைந்துள்ள ஒரு முருகன் கோயில் ஆகும். இக்கோயில் சுமார் 700 ஆண்டுகளுக்கு முன் சித்திர காடவ பல்லவ வம்சத்து அரசரால் கட்டப்பட்டதாக வரலாறு கூறுகிறது.
# வேலுடையான்பட்டு சிவசுப்பிரமணியர் கோயில்

## 1935 இல் வேலுடையான்பட்டு

கி.பி.1935 வரை வேலுடையான்பட்டு கிராமம் மற்றும் அதைச் சுற்றியிருந்த கிராமங்கள் செழிப்புடன் இருந்தன. 1935 ல் ஜம்புலிங்க முதலியார் என்பவர் தன் நிலத்தில் ஆழ்துளை கிணறு தோண்டினார். கிணற்றில் கருமையான நிறத்தில் பொருள் வெளிப்பட்டது. அவர் அதனை அரசுக்கு அனுப்பி வைத்தார். அதை ஆராய்ந்தபோது அது நிலக்கரி என கண்டனர். அதன் பிறகு அந்த கிராமங்களைச் சுற்றிலும் உள்ள நிலங்களை ஆய்வு செய்து பூமிக்கு அடியில் படிந்திருக்கும். நிலக்கரியின் அளவை கணக்கிட்டனர். பின்னர், நிலக்கரியைத் தோண்டி எடுத்து மின்சாரம் தயாரிக்கும் திட்டம் தீட்டியது.  
கி.பி.1956 ஆம் ஆண்டு சுரங்கம் தோண்ட நிர்வாக (corporate Body) அமைப்பு ஒன்றை நடுவணரசு அமைத்தது. கிராமங்களைக் காலி செய்து மக்களை வேறு இடங்களில் குடியமர்த்தியது. காலி செய்யப்பட்ட கிராமங்களுள் வேலுடையான் பட்டு என்ற ஊரும் ஒன்று. ஊரைக் காலி செய்தாலும் மக்களால் வழிபாடு செய்யப்பட்டு வந்த சுப்பிரமணியர் கோயில் மட்டும் நிலைத்திருக்கிறது.
# வேலுடையான்பட்டு சிவசுப்பிரமணியர் கோயில்

## வேலும் வில்லும்

முருகன் அசுரர்களை தன் தாயார் கொடுத்த வேலை கொண்டு வதம் செய்தார் என கந்த புராணம் கூறுகிறது. அதனால் முருகன் கோயில்களில் முருகன் கையில் வேலுடன் காட்சியளிப்பார். ஆனால் வேலுடையான்பட்டு கோயிலில் முருகன் கையில் வில்லுடன் காட்சி அளிக்கிறார். வருவாய்துறை ஆவணங்களிலும் வேலுடையான்பட்டு என்றே உள்ளது. என். எல். சி. நிர்வாகத்தின் கீழ் இக்கோயில் தற்பொழுது உள்ளதால் கோயிலின் பெயரை வில்லுடையான் பட்டி சுப்பிரமணியர் கோயில் என பெயர் பலகை வைத்தனர். ஆனாலும் வேலுடையான் பட்டு என்ற பெயரே நிலைத்துள்ளது. ’’பட்டி’’ என முடியும் ஊர்கள் தமிழகத்தின் தென் மாவட்டங்களில் மட்டுமே காணப்படுகிறது. வட மாவட்டங்களில் ‘’பட்டு’’
என முடியும் ஊர்களே காணப்படுகின்றன. மாம்பபட்டு, அத்திபட்டு, மாளிகம்பட்டு, கோரணபட்டு போன்ற கிராமங்கள் வேலுடையான்பட்டு கிராமத்தைச் சுற்றி காணப்படுகின்றன.
# வேலுடையான்பட்டு சிவசுப்பிரமணியர் கோயில்

## பங்குனி உத்திரம்

பங்குனி மாதம் வளர்பிறை கார்த்திகை நட்சத்திரத்தில் இங்கு கொடியேற்றம். நடைபெறும். தொடர்ந்து பத்து நாட்கள் உற்சவம் நடைபெறும். தெருவடைச்சான் சப்பரம், முத்து இந்திர விமானத்தில் வீதி உலா, திருக் கல்யாணம், திருத்தேர் வடம் பிடித்தல், உத்திர நட்சத்திரத்தில் காவடி எடுத்தல், பின் தெப்ப உற்சவம் இறுதியில் விடையாற்றி உற்சவம் ஆகியவை நடைபெறும்.
# சிவகங்கை இராமச்சந்திரன்

**சிவகங்கை இராமச்சந்திரன்**(செப்டம்பர் 16, 1884-பிப்பிரவரி 26, 1933) வழக்கறிஞராகவும் தந்தை பெரியாரின் தோழராகவும் சாதி ஒழிப்பில் முனைப்பாளராகவும் தென் தமிழ்நாட்டில் திராவிட சுயமரியாதை இயக்கத்தின் தீவிர செயற்பாட்டாளராகவும் விளங்கியவர். ஆதி திராவிடத் தமிழர்களும் தாழ்த்தப்பட்டோரும் கோவில்களில் தடையின்றி சென்று வழிபட பாடுபட்டார். தாழ்த்தப்பட்டோர் கல்வி பெற இரவுப் பள்ளிகளைத் தம் சொந்தச் செலவில் கட்டி அவர்கள் கல்வியறிவு பெற உதவினார். 1929இல் செங்கல்பட்டில் நடந்த சுய மரியாதை இயக்க மாநாட்டில் தம் சாதிப் பட்டமான 'சேர்வை' என்பதைத் துறப்பதாக அறிவித்து அந்நாளிலிருந்து சிவகங்கை இராமச்சந்திரன் என்றே அவர் மக்களால் அறியப்பட்டார். அந்தக் காலத்தில் நாடார் என்னும் பிரிவினர் கோவில்களிலும் அக்கிரக்காரத் தெருக்களிலும் நுழையவும் நடக்கவும் முடியாத சூழ்நிலை நிலவியது. இருப்பினும் சிவகங்கை இராமச்சந்திரன் இராமநாதபுரம் தேவஸ்தானக் கமிட்டியில் தலைவர் பதவியில் இருந்தபோது பி. எஸ். சிதம்பரம் (நாடார்) என்ற நாடார் இனத்தவரை உறுப்பினராக அமர்த்தினார். 1932 சூன் திங்களில் அவர் நோய்வாய்ப்பட்டபோது வி. வி. இராமசாமி என்ற நாடார் இனத்தவரை தாம் வகித்த தலைவர் பதவிக்கு, தேவஸ்தானம் கமிட்டி சிறப்புக் கூட்டத்தை கூட்டி தேர்ந்தெடுக்கச் செய்தார்.  
1930 அக்டோபரில் நீதிக்கட்சி அமைச்சரவையில் அமைச்சராகப் பதவியேற்க அழைப்பு வந்தபோதும் அதனை ஏற்காமல் சுய மரியாதை இயக்கப் பணியில் முழுமையாகத் தம்மை ஒப்படைத்துக் கொண்டு உழைத்தார்.
# சிவகங்கை இராமச்சந்திரன்

## இளமையும் கல்வியும்

திருவனந்தபுரம் உயர்நிலைப்பள்ளியில் பயின்று மெட்ரிக்குலேசன் தேர்வில் வெற்றி பெற்றார். மதுரையிலும் பின்னர் திருச்சியிலும் பயின்று பி.ஏ பட்டம் பெற்றார். 1913 இல் சென்னை சட்டக் கல்லூரியில் சேர்ந்து சட்டம் படித்தார். இரண்டு ஆண்டுகள் கல்விக்குப்பின் வழக்கறிஞர் பட்டம் பெற்றார். மதுரையில் தம் வழக்குரைஞர் தொழிலைத் தொடங்கினார். 1916இல் தம் சொந்த ஊரான சிவகங்கைக்குத் திரும்பி அங்கேயே வழக்குரைஞராகப் பணியாற்றினார்.
# சிவகங்கை இராமச்சந்திரன்

## இயக்க வாழ்க்கை

20-11-1916 இல் சர்.பிட்டி தியாகராயர் வெளியிட்ட பார்ப்பனர் அல்லாதார் உரிமை சாசனம் இராமச்சந்திரன் மனத்தில் ஆழமான எண்ணங்களை ஏற்படுத்தியது. 97 விழுக்காட்டு எளிய மக்கள் ஏற்றம் பெறவும் வேலை வாய்ப்புகள் பெறவும் உரிமைகளை அடையவும் வேண்டும் என்பதை உணர்ந்தார்.  
1925 இல் அனைத்திந்திய பார்ப்பனரல்லாதார் காங்கிரசு என்னும் கூட்டம் வடஇந்தியாவில் உள்ள அம்ரோட்டில் நடந்தது. பனகல் அரசர் தலைமையில் ஒரு குழு சென்று கலந்து கொண்டது. அதில் இராமச்சந்திரன் சுய மரியாதைத் தீர்மானம் பனகல் அரசரின் பாராட்டைப் பெற்றது  
1926ஆம் ஆண்டு திசம்பர் திங்களில் மதுரை மாகாண பார்ப்பனர் அல்லாதார் மாநாட்டை ஏ.பி.பாத்ரோ தலைமையில் சிறப்புடன் நடத்தினார்.  
1929ஆம் ஆண்டு பிப்பிரவரி 17 இல் செங்கல்பட்டு மாநாட்டில் வருணாசிரமக் கோட்பாட்டைக் கண்டித்தும் தமிழர்கள் இனிமேல் தம் சாதிப் பட்டங்களை விட்டொழிக்கவேண்டும் என்றும் தீர்மானத்தை முன்மொழிந்தார் இராமச்சந்திரன். அந்தத் தீர்மானம் தந்தை பெரியாரால் வழிமொழியப்பட்டது. அன்று முதல் "சேர்வை" என்னும் பட்டத்தை இராமச்சந்திரன் கைவிட்டார்.  
1930 மே திங்களில் ஈரோட்டில் சுய மரியாதை மாநாட்டில் நடந்த மதுவிலக்கு மாநாட்டிற்குத் தலைமை ஏற்று உரையாற்றினார். டாக்டர் முத்துலட்சுமி ரெட்டி பெண்கள் விடுதலை மாநாட்டில் தலைமை ஏற்றார். இவ்வாறு தம் இறுதிக் காலம் வரை பல்வேறு மாநாடுகளை நடத்தினார். தொடர்ந்து சுயமரியாதை கொள்கைகளைப் பரப்பினார்.  
1930 ஆம் ஆண்டு அக்டோபரில் முனுசாமி நாயுடு தலைமையில் அமைந்த நீதிக்கட்சி அமைச்சரவையில் பங்கேற்க வருமாறு சிவகங்கை இராமச்சந்திரனுக்கு அழைப்பு வந்தபோதிலும் தந்தை பெரியாரின் அறிவுரையின்படி அப்பதவியை அவர் நாடிச் செல்லவில்லை. சுயமரியாதை இயக்கத்துக்கு முழுதும் ஒப்படைத்துக்கொண்டார். அவர் நீதிமன்றத்தில் வழக்கறிஞராக இருந்த காலத்தில் குடிநீர்ப் பானைகளிலும் சாதி வேறுபாடுகள் காட்டப்பட்டன. அவ் வழக்கத்தை எதிர்த்துப் போராடி வெற்றி பெற்றார்.
# சிவகங்கை இராமச்சந்திரன்

## குடும்பம்

கிருட்டினம்மமாள் என்னும் படித்த பெண்மணியை மணந்தார். கிருட்டினம்மாளும் தம் கணவரின் கொள்கைகளுக்கும் முற்போக்கு எண்ணங்களுக்கும் உறுதுணையாக இருந்தார். அவர்களின் குடும்பம் ஒரு கொள்கைக் குடும்பம். நான்கு ஆண் இரண்டு பெண் மக்களை அவர்கள் பெற்றனர். 1926 இல் பிறந்த ஆண் மகவுக்கு சர் பிட்டி தியாகராயர் நினைவாக 'தியாகராசன்' என்று பெயர் சூட்டி பெருமிதம் அடைந்தார். சிவகங்கை இராமச்சந்திரனார். 49 ஆண்டுகள் வாழ்ந்து 1933 ஆம் ஆண்டு பிப்பிரவரி 26 ஆம் தேதி அன்று காலமானார்.  
சிவகங்கையில் உள்ள அரசு மருத்துவ மனைக்கு அவர் பெயர் சூட்டப்பட்டுள்ளது.
# பிறவி (தமிழர் கோட்பாடு)

**பிறவி** என்பது இவ்வுலகில் உயிரினமாகப் பிறத்தலைக் குறிக்கும். பெரும்பாலான மதங்கள் மறுபிறவி உண்டு எனக் கூறுகின்றன. பிறவி எனபது ஒருவகை நம்பிக்கை. பிறவி பற்றிப் பண்டைய தமிழர் என்ன கருதினர் என்பதை அவர்களது இலக்கியங்கள் தெரிவிக்கின்றன.
# பிறவி (தமிழர் கோட்பாடு)

## சமயம் சாராக் கோட்பாடு

திருக்குறள் சமயம் சாராத சமுதாயக்கோட்பாட்டு நூல். பிறந்திருக்கிறோம், பிறவாமை வேண்டும் என்று திருக்குறள் குறிப்பிடுகிறது. நல்லது செய்தால் மேல்-உலகம் பெறலாம் என நம்பும் மக்கள் உண்டு. மேலுலகம் என்பது ஒரு வகையான பிறவாமைக் கோட்பாடு. இதனைத் திருக்குறள் மதிக்கவில்லை. பிறந்த உயிருக்கு என்ன வேண்டும். புகழ் வேண்டும். பிற தமிழ்ச் சான்றோர்களும் இதனையே வலியுறுத்தினர்.  
தன் மக்கள் தனக்கு மாறாக இருந்தமை குறித்து வருந்தி வடக்கிருந்த கோப்பெருஞ்சோழன் பிறவி பற்றிய எல்லாக் கருத்துக்களையும் சீர்தூக்கிப் பார்த்து ஒரு முடிவுக்கு வருகிறான். யானை வேட்டுவன் யானையையும் பெறுவான். குறும்பூழ்(காடை) என்னும் சிறிய பறவையை வேட்டையாடச் சென்றவன் வெறுங்கையோடும் வருவான். இது ஊழ்வினை. இதனைப் பற்றிக் கவலைப்படத் தேவையில்லை. தன் செயலுக்கு ஏற்ப மேலுலக வாழ்க்கையை அனுபவிக்கலாம். இல்லாவிட்டால் மீண்டும் இவ்வுலகத்தில் பிறக்காமல் இருக்கலாம். இந்த இரண்டைப் பற்றியும் நமக்குத் தெரியாது. தெரிந்தது இவ்வுலகில் நிற்கு புகழ் மட்டுமே.
# பிறவி (தமிழர் கோட்பாடு)

## தெளிவு

- செய்வினைக்கு ஏற்ற பிறவி (மண்ணுலகிலோ, மேல் கீழ் உலகிலோ பிறத்தல்) - இது சமயக் கோட்பாடு
- யாண்டும் பிறவாமல் இருத்தல் - அறிவுக் கோட்பாடு
- புகழோ பழியோ பிறத்தல் - ஆசைக் கோட்பாடு
இந்த மூவகைக் கோட்பாடுகளும் தமிழ் மக்களின் உள்ளங்களில் ஊறிக் கிடந்தன. ஊறி வருகின்றன.
# திறந்த மூல மென்பொருள்

**திறமூல மென்பொருள்** (*Open-Source Software*) என்பது மூல நிரற்றொடருடன் (Source code) வெளியிடப்படும் மென்பொருள் ஆகும். இதனை வெளியிடுவோர் குறிப்பிட்ட மென்பொருள் அனுமதியின் (Software License) கீழ் இந்த மூல நிரற்றொடரை வெளியிடுவார்கள், அந்த அனுமதியின் (Software License) படி எவரும் அந்த ஆதார நிரற்றொடரைப் படிக்கவோ, மாறுதல்கள் செய்யவோ, மற்றவர்களுடன் பகிர்ந்துகொள்ளவோ முடியும்.  
இதன் பயன்பாட்டை மென்பொருளின் ஆரம்பகர்த்தவாகிய நபரால் அது எல்லாவாற்றிற்கும் அடிப்படை மென்பொருளா அல்லது அதற்கு அனுமதிப் பத்திரம் தேவையா என்பது தீர்மானிக்கப்படும். இவ் விளக்கமானது இலவச மென்பொருளின் வழிகாட்டியை மேற்கோள்காட்டி எடுக்கப்பட்டது. இவற்றை எழுதியதும், மாற்றியமைத்ததும் புரூசு பெரன்சு என்பவர்.
# திறந்த மூல மென்பொருள்

## சில பிரபலமான திறந்த மூல மென்பொருள் உரிமங்கள்

- குனூப் பொது வெளிப்படை உரிமம் (ஜிபிஎல் - GPL - GNU General Public License)
- குனூச் சிறுநிலை பொது வெளிப்படை உரிமம் (எல்ஜிபிஎல் LGPL - GNU Lesser General Public License)
- பெர்க்கெலி மென்பொருளாக்க உரிமம் (பிஎஸ்டி - BSD)
# திறந்த மூல மென்பொருள்

## கட்டற்ற மென்பொருள்

- திறந்த மூல மென்பொருளுக்கும் இலவச மென்பொருளுக்கும் இடையே கணிசமான வேறுபாடுகள் உள்ளன : "திறந்த மூல மென்பொருள் என்பது ஒரு மேம்பாட்டு முறை ஆகும்; கட்டற்ற மென்பொருள் ஒரு சமூக இயக்கமாகும்.
# இலத்திரன் நாட்ட சக்தி

நியம நிபந்தனையில் வாயு நிலையிலுள்ள மூலகமொன்றின் ஒரு மூல் அணுக்கள் முடிவிலியிலிருந்து ஒரு மூல் இலத்திரன்களை ஏற்றுக்கொண்டு ஒரு மூல் மறையேற்றமுள்ள அயனைத் தோற்றுவிக்கும் போது வெளிவிடப்படும் சக்தியே **இலத்திரன் நாட்ட சக்தி** (''Electron affinityஆகும்.
இதன் போது ஒவ்வொரு அணுவும் ஒவ்வொரு இலத்திரனை ஏற்பதுடன் ஒவ்வொன்றும் ஒரு மறையேற்றமுள்ள அயனை உருவாக்குகின்றது.  
வாயு நிலை அணுக்கள் இலத்திரன் ஏற்றலின் போது  
1. இறுதி உபபடியில் S<sup>2</sup>, P<sup>6</sup>, 2P<sup>3</sup> நிரம்பலைக் கொண்டுள்ள அணுக்கள் இவற்றிற்கு அடுத்துள்ள உபபடியிலேயே இலத்திரன் ஏற்கும்.  
அவ் உபபடி சக்தி கூடியது ஆகையால் இவை இலத்திரன் ஏற்கும் போது ஒரு பகுதி சக்தியை உறிஞ்சும். **( அகவெப்பம் )**  
2. இறுதி உபபடியில் S<sup>2</sup>, P<sup>6</sup> நிரம்பலைக் கொண்டிரா அணுக்கள் இலத்திரன் ஏற்கும் போது நிரம்பலற்ற அவ்வுபபடிகளிலேயே  
இலத்திரனை ஏற்கும்.  
கரு இலத்திரன்களை கவருவதால் இவை இலத்திரன் ஏற்கும் போது ஒரு பகுதி சக்தி விடுவிக்கப்படும். **( புறவெப்பம் )**  
::X + e<sup>−</sup> → X<sup>−</sup> + சக்தி
அலகு: kJ/mol
# இலத்திரன் நாட்ட சக்தி

## ஆவர்த்தன இயல்பு

இலத்திரன் நாட்ட சக்தி ஆவர்த்தன அட்டவணையில் பல்வேறு விதத்தில் வேறுபட்டாலும், ஒவ்வொரு கூட்ட மூலகங்களும் ஒரு பொது ஆவர்த்தன இயல்பைக் காட்டுகின்றன. பொதுவாக 17ம் கூட்ட மூலகங்களான புளோரின், குளோரின், புரோமின், அயோடின் ஆகியவற்றின் இலத்திரன் நாட்ட சக்தியே அதிகமாக உள்ளது. இதுவரை கண்டறியப்பட்ட மூலகங்களுள் குளோரினின் (Cl) இலத்திரன் நாட்ட சக்தியே அதிகமாகும். 2, 7, 15, 18ம் கூட்ட மூலகங்கள் அவற்றின் இலத்திரன் நிலையமைப்பின் உறுதித்தன்மை காரணமாக இலத்திரன்களை இலகுவில் ஏற்றுக் கொள்வதில்லை. எனவே அருமன் வாயுக்களினது 2ம் கூட்ட மூலகங்களில் Be, Mg, 7ம் கூட்ட மூலகங்களில் Mn, Tc, Re, மற்றும் நைதரசன் ஆகியவற்றின் இலத்திரன் நாட்ட சக்தி அறியப்படவில்லை.
<></>
# வார்ப்புரு:Periodic table (electron affinities)

| <small>Group&nbsp;→</small> | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **விளக்கம்** |  |  |  |  |  |  |  |  |  |  |  |  |  |  |  |  |  |  |
| இலத்திரன் நாட்ட சக்தி kJ/mol அலகில் தரப்பட்டுள்ளது |  |  |  |  |  |  |  |  |  |  |  |  |  |  |  |  |  |  |
| ***** குறியீடு இலத்திரன் நாட்ட சக்தி பூச்சியம் அல்லது அதற்கு அருகான மதிப்பைக் குறிக்கிறது |  |  |  |  |  |  |  |  |  |  |  |  |  |  |  |  |  |  |
| }<noinclude> |  |  |  |  |  |  |  |  |  |  |  |  |  |  |  |  |  |  |  
</noinclude>
# மறவன்புலவு க. சச்சிதானந்தன்

**மறவன்புலவு கணபதிப்பிள்ளை சச்சிதானந்தன்** (பிறப்பு: டிசம்பர் 5, 1941) ஈழத்து எழுத்தாளரும், பதிப்பாளரும், இலங்கை சிவசேனையின் தலைவரும் ஆவார். ஐக்கிய நாடுகள் உணவு - வேளாண் கழகத்தில் ஆலோசகராகப் பணியாற்றியவர். சென்னை காந்தளகம் பதிப்பகத் தலைவர். ‘பதிப்புத் தொழில் உலகம்’ என்ற மாத இதழை ஐந்தாண்டுகள் தொடர்ச்சியாக நடத்தி வந்தார். இலங்கைத் தமிழரசுக் கட்சியின் பொதுக் குழு மற்றும் நடுக் குழு உறுப்பினராக 1977 முதல் 1979 வரையும், பின்னர் 2014 ஆம் ஆண்டு முதலும் இருந்து வருகிறார்.
# மறவன்புலவு க. சச்சிதானந்தன்

## வாழ்க்கைக் குறிப்பு

யாழ்ப்பாண மாவட்டம் மறவன்புலவு என்ற ஊரில் மு. கணபதிப்பிள்ளை, தங்கம்மா ஆகியோருக்குப் பிறந்தவர் சச்சிதானந்தன். இவர் மறவன்புலவு சகலகலாவல்லி வித்தியாசாலை, யாழ்ப்பாணம் இந்துக் கல்லூரி ஆகியவற்றில் பள்ளிப் படிப்பை முடித்தார். 1963 ஆம் ஆண்டில் சென்னைப் பல்கலைக்கழகத்தில் விலங்கியலில் இளங்கலைப் பட்டம் பெற்றார். இந்திய அரசின் புலமைப் பரிசில் பெற்று சென்னைப் பல்கலைக்கழகத்தில் கடல்சார் உயிரியலில் முதுகலைப் பட்டம் (1966) பெற்றார். பட்டப்படிப்பை முடித்த பின்னர் கொழும்பில் இலங்கைக் கடற்றொழில் திணைக்களத்தில் அறிவியலாய்வாளராகப் பணியாற்றி கடல்-சார் அறிவியல் ஆய்வுப் பணிகளில் ஈடுபட்டார். 1969 இல் டோக்கியோ சென்று கடல்சார் உயிரிவேதியியலில் பயிற்சி பெற்றார். 1973 இல் சிங்கப்பூர் நன்யாங்கு பல்கலைக்கழகத்தில் கடல்சார் நுண்ணுயிரியல் பயிற்சி பெற்றார்.  
1977 ஆம் ஆண்டில் இலங்கையில் இடம்பெற்ற இனக்கலவரத்தில் பாதிக்கப்பட்ட இவர் இலங்கைக் கடற்றொழில் திணைக்களத்தில் அறிவியலாய்வாளர் சேவையில் இருந்து தானாக விலகி யாழ்ப்பாணப் பல்கலைக்கழகத்தில் இரண்டாண்டுகள் விலங்கியல் விரிவுரையாளராகப் பணியாற்றினார். பின்னர் ஐக்கிய நாடுகள் ஆலோசகராக ஆசியா, ஆப்பிரிக்கா, பசிபிக் நாடுகளில் பணியாற்றினார். பல ஆய்வுக் கட்டுரைகளையும் இவர் எழுதியுள்ளார். 1992 ஆம் ஆண்டில் சென்னைப் பல்கலைக்கழகத்தில் தமிழ் மொழியில் முதுகலைப் பட்டம் பெற்றார்.  
காந்தளகம் என்ற பெயரில் 1980 ஆம் ஆண்டில் சென்னையில் அச்சு நிலையம் ஒன்றை ஆரம்பித்து நடத்தி வருகிறார்.
# மறவன்புலவு க. சச்சிதானந்தன்

## விமர்சனம்

இலங்கை சிவசேனையில் தலைவராக விளங்கும் இவர் தெரிவித்த கருத்துக்கள் சில விமர்சனத்திற்கு உள்ளானது. குறிப்பாக, "இலங்கை இந்து பௌத்த பூமி, வேறு யாருக்கும் சொந்தமில்லை" போன்ற கருத்துக்களால் விமர்சனத்திற்கு உள்ளாகினார். இவர் சமயங்கள் மத்தியில் தகாத சிந்தனைகளை உருவாக்கி இலங்கையில் மதக் கலவரத்தினை ஏற்படுத்துவதற்கு முயற்சிப்பதற்கு துணைபோகிறார் என்ற குற்றச்சாட்டுக்கும் உள்ளாகியுள்ளார்.
# மறவன்புலவு க. சச்சிதானந்தன்

## மின்நூல் துறையில்

தமிழ்நூல்.காம் என்ற இணையதளத்தில் 35 ஆயிரத்திற்கும் மேலான நூல்களைப் பட்டியல் இட்டு, மின் வணிகத்தை நடத்தி வருகிறார். பன்னிரு திருமுறைகளை தேவாரம்.ஆர்க் இணையதளங்களின் நிறுவனர் என்ற இணையதளத்தில் பதிந்து வைத்துள்ளார். அத்துடன் திருமுறைகளை தருமபுரம் ஆதீனத்தாருடன் இணைந்து ஆங்கிலம், தெலுங்கு, சமக்கிருதம், இந்தி, சிங்களம், பர்மியம் உட்படப் பல மொழிகளில் மொழிபெயர்த்து இணையதளத்தில் வெளியிட்டுள்ளார்.
# மறவன்புலவு க. சச்சிதானந்தன்

## எழுதிய நூல்கள்

- எனது யாழ்ப்பாணமே (1980)
- பறவைகளே (1980)
- கப்பலோட்டுவோம் கால்வாயில் (2011)
- சிங்கள கடற்படையின் அட்டூழியம் (2011)
- சேது கால்வாய் (2011)
- ஈழத்தமிழர் இறைமை (மொழிபெயர்ப்பு, மணிமேகலை பிரசுரம், 2000)
# மறவன்புலவு க. சச்சிதானந்தன்

## விருதுகளும் பட்டங்களும்

- 2010 மே மாதம் தில்லி தமிழ்ச் சங்கத்தின் ஊடாக அப்துல் கலாம் அவர்களால் விருது வழங்கப்பட்டு கௌரவிக்கப்பட்டார்.
- 2012 ஆம் ஆண்டில் தமிழ்நாடு கோயம்புத்தூர் ஈச்சநாரி, கற்பகம் பல்கலைக்கழகம் இவருக்கு கௌரவ முனைவர் பட்டம் வழங்கிக் கௌரவித்தது.
# பல் வகைகள்

**பல் வகைகள்**  
அடிப்படையில் மனிதப்பற்களை நான்கு வகையாகப் பிரிக்கலாம்:
1. வெட்டுப்பல் (Incisor)
1. கோரைப்பல் (Canine)
1. முன்கடைப்பல் (Premolar)
1. கடைப்பல் (Molar)
# பல் வகைகள்

## எண்ணிக்கை

மனிதர்களுக்கு 8 வெட்டுப்பற்கள், 4 கோரைப்பற்கள்; 8 முன்கடைப்பற்கள்; 12 கடைப்பற்கள் என மொத்தமாக பற்களின் எண்ணிக்கை 32. ஆனால் சிலருக்கு இதனை விடக் குறைவாகவோ அல்லது கூடுதலாகவோ இருக்க வாய்ப்பு உண்டு. சிலருக்கு இது போன்ற எண்ணிக்கை மாற்றங்கள் ஏதேனும் கூட்டுக்குறியின் (syndromes) காரணமாக இருக்கலாம். பெரும்பாலானோருக்கு ஞானப்பல் எனப்படும் மூன்றாம் கடைவாய்ப்பல் இருப்பதில்லை.
# பல் வகைகள்

## செயல்

பற்கள் அவற்றின் பெயரைக் குறிக்கும் வகையிலான செயல்களைப் புரிகின்றன. முன் புறமுள்ள வெட்டுப்பற்கள் உணவினை கத்தி போல் வெட்டப் பயன்படுகிறது. பழங்களை உண்ண முன் வெட்டும் பற்களைக் கொண்டு கடிப்பதை இதற்கு உதாரணமாகக் கூறலாம். கோரைப்பற்கள் உணவினைக் கிழிக்கப் பயன்படுகிறது. எனவேதான் இந்த பற்கள் மிகக் கூறாக வாயின் பக்கவாட்டில் அமைந்து உள்ளன. மனிதர்கள் நன்கு சமைத்த உணவினை உண்டு பழகியதால், பரிணாம வளர்ச்சியில் அதன் கூர்மை குறைந்து இருக்கிறது. நாய் போன்ற விலங்குகளுக்கு, உணவினைக் கிழிக்க, இந்தக் கோரைப்பற்கள் மிக உதவியாக உள்ளன. முன்கடை மற்றும் கடைவாய்ப்பற்கள் உணவினை மென்று தின்னப் பயன்படுகிறது. கடைசியாக உள்ள ஞானப்பல் எனப்படும் மூன்றாம் கடைவாய்ப்பல் மனிதரில் பெரிதும் செயல் புரிவதில்லை. இது மனிதனின் 18 வயதிற்கு மேல் உலக அறிவு (ஞானம்) சிறிது பெற்ற பின் முளைப்பதால் ஞானப்பல் என அழைக்கப்படுகிறது.
# பல் வகைகள்

## வடிவம்

பற்களின் வடிவம் அவற்றின் செயல்களை இலகுவாக்கும் வகையில் அமைந்துள்ளது. வெட்டும்பற்கள் கூரான உளி போன்ற அமைப்பையும், கோரைப்பற்கள் கூம்பு வடிவ அமைப்பையும், முன்கடை மற்றும் கடைவாய்ப்பற்கள் பல மலைமுகடுகள் போன்ற அமைப்பையும் கொண்டுள்ளன. இந்த பற்களின் வடிவம் வயதாக ஆக ஏற்படும் பல் தேய்மானத்தால் சிறிது மாறுபடுகிறது.
# பல் குறியீட்டு முறைகள்

**பல் குறியீட்டு முறை** வாயிலுள்ள ஒவ்வொரு பல்லையும் குறிக்கப் பல் மருத்துவர்களால் பயன்படுத்தப்படுகிறது. இவற்றின் முக்கியமான மூன்று முறைகள்:
1. சிக்மான்டி பாமர் முறை
1. எப் டி ஐ முறை
1. பொது முறை
# பல் குறியீட்டு முறைகள்

## சிக்மான்டி பாமர் முறை

வாய்ப்பகுதி நான்கு காற்பாகங்களாகப் பிரிக்கப்படுகிறது. ஒவ்வொரு காற்பாகப் பற்களும் முன்னிருந்து பின்னாக 1 முதல் 8 வரைக் குறிக்கப்படுகிறது. எந்த காற்பாகம் எனக் குறிக்க ‘ட’ வடிவக் கோடு கொடுக்கப்படுகிறது. இந்த ‘ட’ வடிவம் எந்தப்புறம் திரும்பி உள்ளதோ, அந்தக் காற்பாகத்தை அந்தக் கோடு குறிக்கும். பின் குறிப்பிட்ட பல்லினைக் குறிக்கும் எண்ணானது அந்தக் கோட்டினுள் எழுதப்படும்.
# பல் குறியீட்டு முறைகள்

## எப் டி ஐ முறை

இதில் வாயின் ஒவ்வொரு கால்பாகத்திற்கும் 1 முதல் 4 வரையான எண்கள் தரப்படும். (1 -வலது மேல்; 2 -இடது மேல்; 3 -இடது கீழ்; 4 -வலது கீழ்). பின் ஒவ்வொரு கால்பகுதியிலுள்ள பற்களுக்கும் தனி எண் தரப்படும். இப்போது கால்பகுதி மற்றும் குறிப்பிட்ட பல் எண்ணைச் சேர்த்து எழுதினால் அது சரியாக அந்தப் பல்லினைக் குறிக்கும்.
# பல் குறியீட்டு முறைகள்

## பொது முறை

இதில் ஒவ்வொரு பல்லுக்கும் 1 முதல் 32 வரையான எண்கள் குறிக்கப்படும். இதில் வாய் எந்தப் பாகமாகவும் பிரிக்கப்படுவதில்லை. இதில் எண்கள் மேல் வலமிருந்து தொடங்கி, மேல் இடமாக கீழ் இடம் வந்து, கீழ் வலம் வரைக் குறிக்கப்படும்.
# தொனி (மொழியியல்)

மொழியியலில், **தொனி** (Tone) என்பது ஒரு சொல்லின் பொருளை மாற்றுவதற்காக வெவ்வேறு சுருதிகளுடன் உச்சரிப்பதை குறிக்கும். பல மொழிகளிலும், உயிரொலிகளையும் மெய்யொலிகளையும் மாற்றினால் ஒரு சொல்லின் பொருளை மாற்றலாம். மேலும், பல மொழிகளில் ஒரு சொற்றொடரை உச்சரிக்கும்பொழுது தொனியை மாற்றி மன உணர்வு, வலியுறுத்தல் போன்ற தகவல்களை காட்டலாம். ஆனால், தொனி கொண்ட மொழிகளில் ஒரு சொல்லை உச்சரிக்கும்பொழுது உயிரொலிகள், மெய்யொலிகளை மாற்றாமல் தொனியை மட்டும் மாற்றி, அதன் பொருளையே மாற்றமுடியும்.  
உலக மொழிகளில் இரண்டு வகை தொனி முறைமைகள் உள்ளன. ஒரு முறைமையில், ஒரு சொல்லின் தொனியை அதற்கு சுற்றி வர சொற்களுடன் ஒப்பிட்டு அதன் பொருளை கண்டுபிடிக்கலாம். "ரெஜிஸ்டர் தொனி" ("Register tone") என்று குறிக்கப்படுகிற இம்முறைமை, ஆபிரிக்காவில் பேசப்படும் நைகர்-கொங்கோ மொழிகளிலும், அமெரிக்க பழங்குடியினர்களின் மொழிகளிலும் பார்க்கலாம். இன்னுமொரு முறைமையில், ஒரு சொல் அல்லது ஒரு அசையை உச்சரிக்கும்பொழுது அதன் தொனியின் உருவத்தை பொறுத்து அதன் பொருளை கண்டுபிடிக்கலாம். "கான்ட்டூர் தொனி" ("Contour tone") எனும் இம்முறைமையை, கிழக்கு ஆசியா மற்றும் தென்கிழக்கு ஆசியாவில் பேசப்படும் சீன மொழி, தாய்லாந்து மொழி, வியட்நாமிய மொழி உள்ளிட்ட பல்வேறு மொழிகளில் பார்க்கலாம். சில மொழிகள் இரண்டு முறைமைகளையும் பயன்படுத்துகின்றன.  
திராவிட மொழிக் குடும்பத்தில் தொனி கொண்ட மொழிகள் இல்லை. இந்திய ஆரிய மொழிகளும் பெரும்பான்மையாக தொனியில்லாத மொழிகள். ஆனால் பஞ்சாபி மொழியில் மட்டும் சில சொற்களில் தொனி உள்ளது.
# தொனி (மொழியியல்)

## எழுத்து

தொனி கொண்ட மொழிகளை எழுதும்பொழுது, தொனிகளைக் காட்டுவதற்காக சில முறைமைகள் உள்ளன. சீன மொழி உள்ளிட்ட சில மொழிகளின் எழுத்துமுறைகளில் தொனிகள் தனித்தனியாக குறிக்கப்படவில்லை. வியட்நாமிய மொழி உள்ளிட்ட வேறு சில மொழிகளின் எழுத்துமுறைகளில் தொனிகள் எல்லாம் தனித்தனியாக குறிக்கப்படுகின்றன. நாவஹோ உள்ளிட்ட சில மொழிகளின் எழுத்துமுறைகளில், ஒரு தொனி குறிக்கப்படாது,
ஆனால் அதற்கு மேலும், கீழும் உச்சரிக்கப்படும் தொனிகள் எழுத்து குறியீட்டுகளைப் பயன்படுத்திக் குறிக்கப்படுகின்றன.
# சுவராஜ் பிரகாஷ் குப்தா

**சுவராஜ் பிரகாஷ் குப்தா** (*Swaraj Prakash Gupta*, 1931–2007) இந்தியாவைச் சேர்ந்த தொல்பொருள் ஆய்வாளர். இவர் தனது குழந்தைப் பருவத்திலிருந்தே *ராஷ்டிரிய ஸ்வயம் சேவக்* அமைப்பில் உறுப்பினராக இருந்தார். இவர் கல்வியாளர், எழுத்தாளர் மற்றும் தொல்பொருள் ஆய்வாளர் என அறியப்பட்டார். இந்திய வரலாறு தொடர்பான பல்வேறு கட்டுரைகளையும் தனக்கு விருப்பமானத் துறைகள் தொடர்பாக பல புத்தகங்களையும் எழுதியுள்ளார். ஹராப்பா நாகரிகப் பகுதியில் பல தொல்லியல் ஆய்வுகளை மேற்கொண்டுள்ளார். இவர் வாழ்நாள் முழுவதும் திருமணம் செய்யாமல் பிரம்மச்சாரியாக வாழ்ந்தவர். இவர் இந்திய தொல்லியல் ஆய்வுகத்தின் தலைமை இயக்குநராக இருந்தார். இவர் உலகின் பல நாடுகளில் 30 க்கும் அதிகமான கருத்தரங்குகளில் பங்கு கொண்டு உரையாற்றியுள்ளார். இவர் பணி ஓய்வு பெறும்போது அலகாபாத் காட்சியகத்தின் இயக்குனராகப் பணியாற்றினார்.
# தம்போரா எரிமலை

**தம்போரா எரிமலை** (அல்லது *தம்போரோ*) (இந்தோனேசிய மொழி: Gunung Tambora) இந்தோனேசியாவின் சும்பவா தீவில் அமைந்த சுழல்வடிவ எரிமலை. தம்போராவின் வடக்கிலும் தெற்கிலும் இருக்கும் கடற் புவியோட்டின் கீழமிழ்தலின் காரணமாக தம்போரா மலை முளைத்தது. 1815ஆம் ஆண்டுக்கு முன்பு 4300 மீட்டர் உயரம் அடைந்தது.  
1815ஆம் ஆண்டில், ஏப்ரல் 10ஆம் தேதி அன்று தம்போரா எரிமலை வெடித்துள்ளது. எரிமலை வெடிப்புத்தன்மை எண்ணில் ஏழு என்று அறியப்பட்ட இவ்வெடிப்பு, உலக வரலாற்றிலேயே மிகப்பெரிய எரிமலை வெடிப்பு ஆகும். இவ்வெடிப்பின் படி நேரடியாக 11,000-12,000 மக்கள் உயிரிழந்தனர். தம்போராவிலிருந்து வானத்தில் பூசிய சாம்பலின் காரணமாக, வெய்யில் இல்லாமல் வேளாண்மை உற்பத்தி குறைந்து மேலும் 60,000 மக்கள் பட்டினி, நோயால் பாதிக்கப்பட்டு உயிரிழந்தனர். உலக முழுவதிலும் தம்போராவின் உமிழ்வால் நீண்ட கால குளிர் ஏற்பட்டது. 1815 ஆண்டு "கோடைகாலம் இல்லாத ஆண்டு" என்று அறியப்பட்டு வந்தது.
# சும்பாவா

**சும்பாவா** (*Sumbawa*) இந்தோனேசியாவின் சிறிய சுந்தா தீவுகளில் ஒன்றாகும். லொம்போக் தீவிற்கு கிழக்கில், புளோரெஸ் தீவிற்கு மேற்கில் அமைந்துள்ளது. இந்தோனேசியாவின் மேற்கு நுசா டெங்கரா மாகாணத்தில் உள்ளது. 15,448 சதுக்க கி.மீ. பரப்பளவு கொண்ட இத்தீவில் 2010 கணக்கெடுப்பின் படி 13.3 லட்ச மக்கள் சும்பவா தீவில் வாழ்கின்றனர்.  
சும்பவாவின் தம்போரா மூவலந்தீவில் தம்போரா எரிமலை அமைந்துள்ளது.